**Návrh na pristúpenie mesta Námestovo k Memorandu prorodinnej samosprávy obcí a miest na území Slovenskej republiky**

Uznesenie bude nasledovné:

Mestské zastupiteľstvo v Námestove **súhlasí** s pristúpením mesta Námestovo k Memorandu prorodinnej samosprávy obcí a miest na území Slovenskej republiky.

**Memorandum prorodinnej samosprávy**

Rodina bola, je a bude základnou jednotkou spoločnosti, štátu, mesta a obce.

Samospráva mesta alebo obce prihlásením sa k tomuto memorandu deklaruje svoj záujem stať sa prorodinnou samosprávou.

* Prorodinná samospráva je samospráva, ktorá v rámci svojich možností a platných zákonov bude podporovať rodinu vo svojom meste/ obci.
* Prorodinná samospráva je samospráva, ktorá pri svojich rozhodnutiach bude prihliadať na to, aký majú tieto rozhodnutia vplyv na rodiny v danom meste/obci.
* Prorodinná samospráva bude dbať na vytváranie čo najlepších podmienok pre rodiny a ich podporu vo svojom meste, obci.
* Prorodinná samospráva každoročne za účelom oslavy Rodiny, ale aj na prezentáciu návrhov, myšlienok, opatrení prorodinnej politiky samosprávy, zorganizuje kultúrno - spoločenskú akciu vo svojom meste - v obci pod názvom **Deň rodiny.**

Spracoval: JUDr. Martin Panek